โรงเรียนสาธิตมหาวิทยาลัยศรีนครินทรวิโรฒ ปทุมวัน

**โรงเรียนสาธิตมหาวิทยาลัยศรีนครินทรวิโรฒ ปทุมวัน** () ตั้งอยู่บนถนนอังรีดูนังต์ แขวงปทุมวัน เขตปทุมวัน กรุงเทพมหานคร เป็นโรงเรียนสาธิตภายใต้การกำกับดูแลของคณะศึกษาศาสตร์ มหาวิทยาลัยศรีนครินทรวิโรฒ จัดการเรียนการสอนในระดับชั้นมัธยมศึกษา

## ประวัติ
โรงเรียนสาธิตมหาวิทยาลัยศรีนครินทรวิโรฒ ปทุมวัน ก่อตั้งขึ้นในปี พ.ศ. 2496 จากดำริของหม่อมหลวงปิ่น มาลากุล รัฐมนตรีว่าการกระทรวงศึกษาธิการในขณะนั้น , พลเอก มังกร พรหมโยธี และคุณหญิงอุบล หุวะนันทน์ เพื่อสร้างหน่วยสาธิตสำหรับฝึกหัดครูที่จะไปสอนนักเรียนในระดับมัธยมศึกษาโรงเรียนเตรียมอุดมศึกษา 

โดยเปิดรับนักเรียนรุ่นแรกในระดับมัธยมปีที่ 1 และ 4 ในปีการศึกษา 2497 ใช้เรือนไม้ชั้นเดียวในพื้นที่โรงเรียนเตรียมอุดมศึกษา ถนนสนามม้า (ปัจจุบันคือถนนอังรีดูนังต์) เป็นฐานชั่วคราว ใช้อักษรย่อ ต.อ. และปีถัดมาคือปีการศึกษา 2498 ได้ยกฐานะขึ้นเป็น “โรงเรียนมัธยมสาธิตวิทยาลัยวิชาการศึกษาปทุมวัน” สังกัดกรมการฝึกหัดครู และย้ายนักเรียนเข้าเรียนในอาคารสาธิตปทุมวัน 1  (อาคารอำนวยการในปัจจุบัน)

ในปีการศึกษา 2517 วิทยาลัยวิชาการศึกษาปทุมวัน ได้เปลี่ยนชื่อเป็น มหาวิทยาลัยศรีนครินทรวิโรฒ ปทุมวัน สังกัดทบวงมหาวิทยาลัย โรงเรียนจึงเปลี่ยนชื่อเป็น โรงเรียนสาธิตมหาวิทยาลัยศรีนครินทรวิโรฒ ปทุมวัน ตามไปด้วย และเปลี่ยนใช้อักษรย่อของโรงเรียน เป็น ส.มศว

ต่อมาในปี พ.ศ. 2536 มหาวิทยาลัยศรีนครินทรวิโรฒปรับโครงสร้างในการบริหารภายใน โดยยุบวิทยาเขตปทุมวันรวมเข้ากับมหาวิทยาลัยศรีนครินทรวิโรฒ ประสานมิตร ทำให้โรงเรียนสาธิตมหาวิทยาลัยศรีนครินทรวิโรฒ ปทุมวัน ถูกโอนย้ายไปอยู่ในสังกัดข้างต้น และได้รับพื้นที่เดิมของมหาวิทยาลัยศรีนครินทรวิโรฒ ปทุมวัน มาเพิ่ม

## หลักสูตร
ปัจจุบันโรงเรียนมีหลักสูตรการเรียนการสอนจำนวน 2 หลักสูตร ได้แก่ 
# หลักสูตรภาคปกติ ตั้งแต่ชั้นมัธยมศึกษาปีที่ 1 ถึงชั้นมัธยมศึกษาปีที่ 6
# หลักสูตรภาษาอังกฤษ โครงการนักเรียนที่มีความสามารถพิเศษภาคภาษาอังกฤษ (English Program for Talented Students หรือ EPTS) ตั้งแต่ชั้นมัธยมศึกษาปีที่ 1 ถึงชั้นมัธยมศึกษาปีที่ 6

ในระดับชั้นมัธยมปลาย หลักสูตรภาคปกติมีแผนการเรียนทั้งหมด 4 แผนการเรียน ได้แก่ 
# คณิตศาสตร์-วิทยาศาสตร์ โดยมี 4 วิชาเอก ได้แก่ วิชาเอกวิทยาศาสตร์สุขภาพ (Health Science) , วิชาเอกวิทยาศาสตร์ทั่วไป , วิชาเอกวิศวกรรม , วิชาเอกวิศวกรรมปัญญาประดิษฐ์ (AISC)
# คณิตศาสตร์-ภาษาอังกฤษ
# ภาษาต่างประเทศ (ภาษาฝรั่งเศส ภาษาเยอรมัน ภาษาญี่ปุ่น ภาษาจีนกลาง และภาษาเกาหลี)
# พหุวิทยาการ (วิชาพื้นฐานที่นักเรียนมัธยมปลายควรได้ศึกษาก่อนจะเข้าเรียนในระดับชั้นอุดมศึกษา) ได้แก่ การบริหารธุรกิจ , เทคโนโลยีดิจิทัลมีเดีย , นิติรัฐ , ดนตรีสากล , นิเทศศิลป์ , ทัศนศิลป์ และ อาหารและโภชนาการ

สำหรับหลักสูตรภาษาอังกฤษ (EPTS) สามารถเลือกได้แค่ 3 แผนการเรียนแรก เท่านั้น 

## สิ่งก่อสร้างภายในโรงเรียน
thumb|200px|โรงเรียนสาธิตมหาวิทยาลัยศรีนครินทรวิโรฒ ปทุมวัน ทางเข้าฝั่งถนนอังรีดูนังต์ และอาคารสาธิตปทุมวัน 1|left
มีการก่อสร้างอาคารสถานที่สำหรับการเรียนการสอน 7 อาคาร ได้แก่ 
* อาคารสาธิตปทุมวัน 1 สามารถแบ่งได้เป็น 2 ส่วน คือ อาคารอำนวยการ เป็นอาคารสูงสามชั้น และ อาคารรวมน้ำใจ เป็นอาคารสูงสิบชั้น (ไม่มีชั้น 2) ได้รับการปรับปรุงโดยการทาสีใหม่ทั้งภายนอกอาคารและภายในห้องเรียน เมื่อปี พ.ศ. 2550 เป็นอาคารเรียนชั้นมัธยมปลายหลักสูตรปกติ ห้องปฏิบัติการคอมพิวเตอร์, สำนักงาน ICT และห้องปฏิบัติการฟิสิกส์
* อาคารสาธิตปทุมวัน 2 (อาคารปฏิบัติการศิลปหัตถกรรมและพาณิชยกรรม) ใช้สำหรับการเรียนการสอนวิชาศิลปะมีห้องเครื่องปั้นดินเผา ตัวตึกบางส่วนเกือบจะเชื่อมกับตึกของคณะศิลปกรรมศาสตร์ จุฬาลงกรณ์มหาวิทยาลัย 
* อาคารสาธิตปทุมวัน 3 (อาคารเอนกประสงค์และกิจกรรมการกีฬา) เป็นอาคารเรียนของนักเรียนโครงการนักเรียนที่มีความสามารถพิเศษภาคภาษาอังกฤษ ม.1-ม.5 และ สระว่ายนํ้า
* อาคารสาธิตปทุมวัน 4 แทนอาคารเรือนไม้ 2 ชั้นที่รื้อออกไป เป็นอาคารเรียนทั่วไป ภายในมี ห้องประชุมขนาดใหญ่, ห้องปฏิบัติการวิทยาศาสตร์ และห้องสมุด รวมทั้งเป็นอาคารเรียนของชั้นมัธยมศึกษาปีที่ 2 และ 3 ได้รับการปรับปรุงห้องวิทยาศาสตร์ใหม่ทั้งหมดในปี พ.ศ. 2555
* อาคารสาธิตปทุมวัน 5 ปัจจุบันผู้รับเหมายังไม่ได้ดำเนินการสร้างต่อ
* อาคารสาธิตปทุมวัน 6 โรงฝึกพลศึกษา และห้องปฏิบัติการวิทยาศาสตร์
* อาคารสาธิตปทุมวัน 7 (อาคารคหกรรม) ห้องเรียนคหกรรมชั้น 1 ได้รับการปรับปรุงใหม่ทั้งหมดในปี พ.ศ. 2561

สร้างสระว่ายน้ำ ห้องสมุด ห้องปฏิบัติการวิทยาศาสตร์ ห้องปฏิบัติการคอมพิวเตอร์ ห้องปฏิบัติการภาษา ห้องปฏิบัติการคหกรรมศาสตร์ ห้องปฏิบัติการดนตรีและการละคร ห้องกิจกรรมสังคมศึกษา ห้องกิจกรรมคณิตศาสตร์ ห้องกิจกรรมวิทยาศาสตร์ ห้องกิจกรรมภาษาไทย ห้องโสตทัศนศึกษา ห้องพยาบาล ห้องประชุม และสร้างสนามบาสเกตบอล สนามวอลเลย์บอล สนามเทนนิส และสนามเปตอง รวมทั้งปรับภูมิทัศน์ของโรงเรียนโดยรอบ

ส่วนลานหน้าอาคารสาธิตปทุมวัน 5 กำลังอยู่ระหว่างดำเนินการซ่อมแซม

## รายชื่อผู้อำนวยการ

## ศิษย์เก่าที่มีชื่อเสียง

### นักการเมือง
* รศ.ดร.กฤษณพงศ์ กีรติกร (รุ่น 6) อดีตรัฐมนตรีช่วยว่าการกระทรวงศึกษาธิการ (รัฐบาลพลเอก ประยุทธ์ จันทร์โอชา ชุดที่ 1) อดีตเลขาธิการคณะกรรมการการอุดมศึกษา อดีตอธิการบดีมหาวิทยาลัยเทคโนโลยีพระจอมเกล้าธนบุรี นายกสภามหาวิทยาลัยเกษตรศาสตร์
* รศ.ดร.วรากรณ์ สามโกเศศ (รุ่น 7) อดีตรัฐมนตรีช่วยว่าการกระทรวงศึกษาธิการ (รัฐบาลพลเอก สุรยุทธ์ จุลานนท์) อดีตคณบดีคณะเศรษฐศาสตร์ มหาวิทยาลัยธรรมศาสตร์ อดีตอธิการบดีมหาวิทยาลัยธุรกิจบัณฑิตย์
* จอน อึ๊งภากรณ์ (รุ่น 7) อดีตสมาชิกวุฒิสภา (2543-2549)
*  ดิสทัต โหตระกิตย์ (รุ่น 15) อดีตเลขาธิการนายกรัฐมนตรี(รัฐบาลพลเอกประยุทธ์ จันทรโอชา) อดีตเลขาธิการสํานักงานคณะกรรมการกฤษฎีกา
*  รศ.ดร.หม่อมราชวงศ์พงษ์สวัสดิ์ สวัสดิวัตน์ (รุ่น 16) อดีตรัฐมนตรีว่าการกระทรวงอุตสาหกรรม (รัฐบาลยิ่งลักษณ์ ชินวัตร)
* มาริษ เสงี่ยมพงษ์ (รุ่น 18) อดีตรัฐมนตรีว่าการกระทรวงการต่างประเทศ (รัฐบาลเศรษฐา ทวีสิน และแพทองธาร ชินวัตร) 
* สุรนันทน์ เวชชาชีวะ (รุ่น 21) อดีตรัฐมนตรีประจำสำนักนายกรัฐมนตรี (รัฐบาลทักษิณ ชินวัตร) อดีตเลขาธิการนายกรัฐมนตรี (รัฐบาลยิ่งลักษณ์ ชินวัตร)
* กรณ์ จาติกวณิช (รุ่น 24) อดีตรัฐมนตรีว่าการกระทรวงการคลัง (รัฐบาลอภิสิทธิ์ เวชชาชีวะ) สมาชิกสภาผู้แทนราษฎรชุดที่ 22
* ณัฏฐพล ทีปสุวรรณ (รุ่น 25) สมาชิกสภาผู้แทนราษฎร 2554, 2562 รัฐมนตรีว่าการกระทรวงศึกษาธิการ (รัฐบาลพลเอก ประยุทธ์ จันทร์โอชา ชุดที่ 2)
* บุรณัชย์ สมุทรักษ์ (รุ่น 26) สมาชิกสภาผู้แทนราษฎร 2550, 2554
* ดร.เอกนิติ นิติทัณฑ์ประภาศ (รุ่นที่ 31) รองนายกรัฐมนตรีและรัฐมนตรีว่าการกระทรวงการคลัง อดีตอธิบดีกรมสรรพสามิต อดีตอธิบดีกรมสรรพากร อดีตอธิบดีกรมธนารักษ์  อดีตผู้อํานวยการสำนักงานคณะกรรมการนโยบายรัฐวิสาหกิจ
* จณิสตา ลิ่วเฉลิมวงศ์ (รุ่น 32) อดีตสมาชิกสภาผู้แทนราษฎร 2544 และ 2548
* พลตรีหญิง ทักษดา สังขจันทร์ (รุ่น34) อดีตผู้ช่วยโฆษกประจำสำนักนายกรัฐมนตรี (รัฐบาลพลเอก ประยุทธ์ จันทร์โอชา ชุดที่ 1)
* ผศ.ดร.รัชดา ธนาดิเรก (รุ่น 35) สมาชิกสภาผู้แทนราษฎร 2550, 2554 รองโฆษกประจำสำนักนายกรัฐมนตรี (รัฐบาลพลเอก ประยุทธ์ จันทร์โอชา ชุดที่ 2)
* สุรชาติ เทียนทอง (รุ่น 39)  สมาชิกสภาผู้แทนราษฎร 2 สมัย

### ข้าราชการและเจ้าหน้าที่ของรัฐระดับสูง
* พลอากาศเอก วีรวิท คงศักดิ์ (รุ่น 7) อดีตรองผู้บัญชาการทหารสูงสุด
* พลเอก ทสรฐ เมืองอ่ำ (รุ่น 8) อดีตรองปลัดกระทรวงกลาโหม
* พลเรือเอก บรรณวิทย์ เก่งเรียน (รุ่น 8) อดีตรองปลัดกระทรวงกลาโหม
* ดร.จรัลธาดา กรรณสูต (รุ่น 9) องคมนตรี อดีตที่ปรึกษาสำนักราชเลขาธิการ อดีตปลัดกระทรวงเกษตรและสหกรณ์ อดีตอธิบดีกรมประมง 
*ปิยพันธุ์ นิมมานเหมินท์ (รุ่น 9) อดีตกรรมการตรวจเงินแผ่นดิน อดีตสมาชิกวุฒิสภา อดีตอธิบดีกรมบัญชีกลาง
*ธนสิทธิ์ นิลกำแหง (รุ่น 13) อดีตรองประธานศาลฎีกา อดีตผู้พิพากษาอาวุโสในศาลฎีกา
*ศ.พิเศษ เข็มชัย ชุติวงศ์ (รุ่น 14) อดีตอัยการสูงสุด
*พลเอก หม่อมหลวง ประสบชัย เกษมสันต์ (รุ่น 14) อดีตรองปลัดกระทรวงกลาโหม
* ศ.พิเศษ ธงทอง จันทรางศุ (รุ่น 15 อดีตปลัดสำนักนายกรัฐมนตรี, อดีตอุปนายกสภาจุฬาลงกรณ์มหาวิทยาลัย
* วรารัตน์ อติแพทย์ (รุ่น15) อดีตเลขาธิการวุฒิสภา
* พลเอก ภูดิศ ทัตติยโชติ (รุ่น 15) อดีตจเรทหารทั่วไป อดีตรองปลัดกระทรวงกลาโหม
* พลเอก ธีรชัย นาควานิช (รุ่น 15) อดีตองคมนตรี อดีตผู้บัญชาการทหารบก
*  พลโท ภราดร พัฒนถาบุตร (รุ่น 15)  อดีตเลขาธิการสภาความมั่นคงแห่งชาติ
* ประภัสร์ จงสงวน (รุ่น 16) อดีตผู้ว่าการการรถไฟฟ้าขนส่งมวลชนแห่งประเทศไทย และการรถไฟแห่งประเทศไทย 
* พลเอก ยศนันท์ หร่ายเจริญ (รุ่น 17) อดีตรองผู้บัญชาการทหารสูงสุด 
* สันทัด สุจริต (รุ่น17) ผู้พิพากษาอาวุโสศาลฎีกา อดีตอธิบดีผู้พิพากษาภาค4
* พันตำรวจเอก ดร. ณรัชต์ เศวตนันทน์ (รุ่น 20) รองเลขาธิการพระราชวัง อดีตอธิบดีกรมราชทัณฑ์ 
* พลเอก นเรศรักษ์ ฐิตะฐาน (รุ่น 20) อดีตจเรทหารทั่วไป
* ปริญญา ยมะสมิต (รุ่น20) อดีตผู้ว่าการการประปานครหลวง
* อิทธิพร แก้วทิพย์ (รุ่น 20) อัยการสูงสุด
* ดนุชา สินธวานนท์ (รุ่น 21) อดีตเลขาธิการสำนักงานคณะกรรมการพิเศษเพื่อประสานงานโครงการอันเนื่องมาจากพระราชดำริ
* ชุณหจิต สังข์ใหม่ (รุ่น 21) อดีตรองปลัดกระทรวงการคลัง อดีตรองอธิบดีกรมบัญชีกลาง
* ดร.ปรเมธี วิมลศิริ (รุ่น 21) อดีตปลัดกระทรวงการพัฒนาสังคมและความมั่นคงของมนุษย์ อดีตเลขาธิการสภาพัฒนาการเศรษฐกิจและสังคมแห่งชาติ
* ปสันน์ เทพรักษ์ (รุ่น 21) อดีตเอกอัครราชทูต ณ กรุงลอนดอน สหราชอาณาจักรบริเตนใหญ่และไอร์แลนด์เหนือ
* พลอากาศเอก สฤษฎ์พงศ์ วัฒนวรางกูร (รุ่น 22) อดีตรองปลัดกระทรวงกลาโหม
* พลตำรวจเอก ชนสิษฎ์ วัฒนวรางกูร (รุ่น 22) อดีตรองผู้บัญชาการตำรวจแห่งชาติ อดีตจเรตำรวจแห่งชาติ 
* ดร.สุภัทร จำปาทอง (รุ่น 22) อดีตปลัดกระทรวงศึกษาธิการ อดีตเลขาธิการสภาการศึกษา อดีตเลขาธิการคณะกรรมการการอุดมศึกษา
* ดร.ธีรภัทร ประยูรสิทธิ (รุ่น 22) อดีตปลัดสํานักนายกรัฐมนตรี อดีตปลัดกระทรวงเกษตรและสหกรณ์
* เกียรติณรงค์ วงศ์น้อย (รุ่น 24) อดีตผู้ตรวจราชการกระทรวงการคลัง
* ชยาวุธ จันทร (รุ่น 24) อดีตอธิบดีกรมที่ดิน อดีตผู้ว่าราชการจังหวัดสระแก้ว
* พลตํารวจเอก ไกรบุญ ทรวดทรง (รุ่น 24) อดีตรองผู้บัญชาการตำรวจแห่งชาติ
* พรพจน์ เพ็ญพาส (รุ่น 25) อธิบดีกรมที่ดิน อดีตอธิบดี**[[กรมโยธาธิการและผังเมือง]]** อดีตรองปลัดกระทรวงมหาดไทย 
* พลตํารวจโท ภาณุมาศ บุญญลักษณ์ (รุ่น 26) ผู้บัญชาการสำนักงานตรวจคนเข้าเมือง
* เอกฉัตร ศีตวรรัตน์ (รุ่น 26) รองปลัดกระทรวงพาณิชย์  อดีตรองอธิบดีกรมส่งเสริมการค้าระหว่างประเทศ
* พลเรือโท ธันยกร เสนาลักษณ์ (รุ่น 26) ผู้ทรงคุณวุฒิพิเศษกองทัพเรือ อดีตเจ้ากรมกิจการพลเรือนทหารเรือ 
* นิชา หิรัญบูรณะ ธุวธรรม (รุ่นที่ 27) ที่ปรึกษานายกรัฐมนตรีฝ่ายข้าราชการประจํา สำนักเลขาธิการนายกรัฐมนตรี
* พลโท สิทธา มหาสันทนะ (รุ่น 27) ผู้บัญชาการสถาบันวิชาการป้องกันประเทศ กองบัญชาการกองทัพไทย
* ภาสกร บุญญลักษม์ (รุ่นที่ 27) รองปลัดกระทรวงมหาดไทย อดีตอธิบดีกรมป้องกันและบรรเทาสาธารณภัย 
* ดร.สรรพชัย หุวะนันทน์ (รุ่น 27) กรรมการผู้จัดการใหญ่ บริษัท กสท โทรคมนาคม จำกัด (มหาชน) กระทรวงดิจิทัลเพื่อเศรษฐกิจและสังคม
* อสิ ม้ามณี (รุ่นที่ 28) เอกอัครราชทูต ณ กรุงเฮก ราชอาณาจักรเนเธอร์แลนด์
* ศ.ดร.พรอนงค์ บุศราตระกูล (รุ่น28) เลขาธิการสำนักงานคณะกรรมการกำกับหลักทรัพย์และตลาดหลักทรัพย์
* ดร.วิรไท สันติประภพ (รุ่น 29) อดีตผู้ว่าการธนาคารแห่งประเทศไทย
* ปิยะพิณ นิยมฤกษ์ (รุ่น 29) เอกอัครราชทูต ณ กรุงอัสตานา สาธารณรัฐคาซัคสถาน
* พลโท คม วิริยเวชกุล (รุ่น 31) เจ้ากรมกรมวิทยาศาสตร์และเทคโนโลยีกลาโหม สำนักงานปลัดกระทรวงกลาโหม
* อรรษิษฐ์ สัมพันธรัตน์ (รุ่น 31) ปลัดกระทรวงมหาดไทย อดีตอธิบดีกรมการปกครอง อดีตอธิบดีกรมการพัฒนาชุมชน 
* ณัฐฎ์จารี อนันตศิลป์ (รุ่น 31) เลขาธิการคณะรัฐมนตรี สำนักเลขาธิการคณะรัฐมนตรี 
* รองวุฒิ วีรบุตร (รุ่น 31) เอกอัครราชทูต ณ กรุงอิสลามาบัด สาธารณรัฐอิสลามปากีสถาน
* ดร.กุลยา ตันติเตมิท (รุ่นที่ 32) อธิบดีกรมสรรพากร อดีตอธิบดีกรมศุลกากร อดีตอธิบดีกรมสรรพสามิต  อดีตอธิบดีกรมบัญชีกลาง อดีตผู้อํานวยการสำนักงานเศรษฐกิจการคลัง
* ดร.ปิ่นสักก์ สุรัสวดี (รุ่น33) อธิบดีกรมทรัพยากรทางทะเลและชายฝั่ง อดีตอธิบดีกรมควบคุมมลพิษ
* พีรธร วิมลโลหการ (รุ่น33) ที่ปรึกษาด้านกฎหมายและพัฒนามาตรฐานการป้องกันและปราบปรามการฟอกเงิน สำนักงานป้องกันและปราบปรามการฟอกเงิน
* นาวาอากาศตรี สมชนก เทียมเทียบรัตน์ (รุ่น33) รองกรรมการผู้อำนวยการใหญ่ สายงานมาตรฐานท่าอากาศยานและการบิน บริษัท ท่าอากาศยานไทย จำกัด (มหาชน)

### สื่อมวลชน
* ธีรัตถ์ รัตนเสวี (รุ่น 30) อดีตผู้อำนวยการฝ่ายรายการและสื่อดิจิตอล สถานีโทรทัศน์วอยซ์ทีวี อดีตโฆษกประจำสำนักนายกรัฐมนตรี (รัฐบาลยิ่งลักษณ์ ชินวัตร)
* จิตตนาถ ลิ้มทองกุล (รุ่น 36) บรรณาธิการบริหารเครือผู้จัดการ

### นักวิชาการ
* รศ.ดร.ธัชชัย สุมิตร (รุ่น 1) อดีตอธิการบดีจุฬาลงกรณ์มหาวิทยาลัย
* รศ.ดร.ต่อตระกูล ยมนาค (รุ่น 7) อดีตนายกวิศวกรรมสถานแห่งประเทศไทย ในพระบรมราชูปถัมภ์
* รศ.อรชุมา ยุทธวงศ์ (รุ่น 7) อดีตหัวหน้าภาควิชาศิลปะการละคร คณะอักษรศาสตร์ จุฬาลงกรณ์มหาวิทยาลัย 
* ดร.อาณัฐชัย รัตตกุล (รุ่น 15) ผู้อำนวยการศูนย์นโยบายสาธารณะและการจัดการ มหาวิทยาลัยเกษมบัณฑิต
* ศ.นพ.ประมุข มุทิรางกูร (รุ่น18) ประธานราชวิทยาลัยศัลยแพทย์แห่งประเทศไทย
* ศ.คลินิก นพ.พรชัย มูลพฤกษ์ (รุ่น16)  อดีตรองคณบดีคณะแพทยศาสตร์โรงพยาบาลรามาธิบดี มหาวิทยาลัยมหิดล
* รศ.ดร.ชยาพร วัฒนศิริ (รุ่น18) อดีตอธิการบดีมหาวิทยาลัยแม่ฟ้าหลวง
* ศ.คลินิก นพ.อาทิตย์ อังกานนท์ (รุ่น21) คณบดีคณะแพทยศาสตร์โรงพยาบาลรามาธิบดี มหาวิทยาลัยมหิดล
* ศ.ดร.ภูมิ มูลศิลป์ (รุ่น34) รองอธิการบดีฝ่ายพัฒนาองค์กรและกิจการพิเศษ มหาวิทยาลัยศรีนครินทรวิโรฒ

### นักธุรกิจและผู้บริหารระดับสูงในภาคเอกชน
* อภิชาติ จูตระกูล (รุ่น 20) ประธานกรรมการ บริษัท แสนสิริ จํากัด (มหาชน)
* ศ.คลินิก นพ.วิศิษฎ์ วามวาณิชย์ (รุ่น 23) ประธานเจ้าหน้าที่บริหารโรงพยาบาลธนบุรี บริษัท ธนบุรี เฮลท์แคร์ กรุ๊ป จำกัด (มหาชน)
* นวลพรรณ ล่ำซำ (รุ่น 26) ประธานเจ้าหน้าที่บริหาร บริษัท เมืองไทยประกันภัย จำกัด (มหาชน) ​
* สิรีธร นิยมเสน (รุ่นที่ 31) รองกรรมการผู้จัดการใหญ่ สายงานประชาสัมพันธ์องค์กร บริษัท สยามพิวรรธน์ จํากัด
* นิตินัย ศิริสมรรถการ (รุ่นที่ 31) ประธานเจ้าหน้าที่บริหาร บริษัท คิง เพาเวอร์ คอร์ปอเรชั่น จำกัด อดีตกรรมการอำนวยการใหญ่ บริษัท ท่าอากาศยานไทย จำกัด (มหาชน)
* อาทินันท์ พีชานนท์ (รุ่น 33) รองประธานกรรมการบริหารและกรรมการ บริษัท ไทยกรุ๊ป โฮลดิ้งส์ จำกัด (มหาชน)
* ณพ ณรงค์เดช (รุ่น 33) ประธานกรรมการบริหารและรองประธานกรรมการ บริษัท บริษัท เคพีเอ็น อคาเดมี่ จำกัด
* ทยา ทีปสุวรรณ (รุ่น 33) ประธานเจ้าหน้าที่บริหาร บริษัท วิสดอม พร็อพเพอร์ตี้ ดีเวลลอปเม้นท์ จํากัด
* วัลลภา ไตรโสรัส (รุ่น 34) ประธานเจ้าหน้าที่บริหารและกรรมการผู้จัดการใหญ่ บริษัท แอสเสท เวิรด์ คอร์ป จำกัด (มหาชน)
* เทพอาจ กวินอนันต์ (รุ่น 35) ประธานกรรมการบริหาร บริษัท เลิฟ อิส เอ็นเตอร์เทนเม้นท์ จำกัด
* ฐาปน สิริวัฒนภักดี (รุ่น 36) ประธานเจ้าหน้าที่บริหาร บริษัท ไทยเบฟเวอเรจ จำกัด (มหาชน)
* เฉลิมชัย มหากิจศิริ (รุ่น 38) ประธานเจ้าหน้าที่บริหารและกรรมการผู้จัดการใหญ่ บริษัท โทรีเซนไทย เอเยนต์ซีส์ จำกัด (มหาชน)
* วรมาศ ศรีวัฒนประภา (รุ่น 42) รองประธานกรรมการและประธานเจ้าหน้าที่การตลาดกลุ่มบริษัท คิง เพาเวอร์

### วงการบันเทิง
*พรพิชิต พัฒนถาบุตร (รุ่น 16) ผู้จัดการส่วนตัว ธงไชย แมคอินไตย์
* ธิติมา สังขพิทักษ์ (รุ่น 18) นักแสดง
* ปรียานุช ปานประดับ (รุ่น 24) นักแสดง ผู้จัดละคร บริษัท เป่าจินจง จำกัด
* อนุวัฒน์ นิวาตวงศ์ (รุ่น 26) นักแสดง
* อริชัย อรัญนารถ (เอ แกรนด์เอ็กซ์) (รุ่น 26) นักดนตรี
* มนต์ชีพ ศิวะสินางกูร (รุ่น 27) (ครูเป็ด นายสะอาด) นักร้อง นักแต่งเพลง ครูสอนร้องเพลง
* อลงกต เอื้อไพบูลย์ (รุ่น 28) นักแสดง
* ภูริ หิรัญพฤกษ์ (รุ่น 38) นักแสดง พิธีกร ยูทูบเบอร์ด้านการท่องเที่ยว
* ดร.นาวิน เยาวพลกุล (รุ่น 39) อดีตนักร้อง นักแสดง อาจารย์ประจำมหาวิทยาลัยเกษตรศาสตร์
* คลาวเดีย จักรพันธุ์ (รุ่น 40) นักแสดง
* รัตนพล เก่งเรียน (วิน potato) นักดนตรี
* พญ.ลลนา ก้องธรณินทร์ (รุ่น 48) นางสาวไทย นักแสดง พิธีกร แพทย์
* สุรบถ หลีกภัย (ปลื้ม VRZO) (รุ่น 48) ยูทูบเบอร์ อดีตนักการเมือง
* รัชชุ สุระจรัส (รุ่น 50) นักแสดง
* ชัยพล พูพาร์ต (รุ่น 50) นักแสดง พิธีกร
* ชลธร คงยิ่งยง  (กัปตัน Lovesick) (รุ่น 58) นักแสดง
* มนธภูมิ สุมนวรางกูร (ไปป์ Kamikaze) (รุ่น 58) นักร้อง

## อ้างอิง

## แหล่งข้อมูลอื่น
* เว็บไซต์โรงเรียนสาธิต มศว ปทุมวัน
* สมาคมศิษย์เก่าสาธิตปทุมวัน 
* สมาคมผู้ปกครองและครูสาธิตปทุมวัน 

สาธิตมหาวิทยาลัยศรีนครินทรวิโรฒ ปทุมวัน
ศรีนครินทรวิโรฒ ปทุมวัน
สาธิตมหาวิทยาลัยศรีนครินทรวิโรฒ ปทุมวัน
สาธิตมหาวิทยาลัยศรีนครินทรวิโรฒ ปทุมวัน
หมวดหมู่:ก่อตั้งในจังหวัดพระนครในปี พ.ศ. 2496